Legionella je vodná baktéria, ktorej sa darí a rozmnožuje sa v stojatej teplej vode. Bola izolovaná z mnohých bežne dostupných zariadení okolo nás vrátane bojlerov.
Tento druh baktérie je veľmi citlivý na teplotu. Intenzívne sa rozmnožuje v teplej vode pri 25 – 55 °C.
Ochorenie, ktoré spôsobuje, je sprevádzané symptómami podobnými ťažkému zápalu pľúc, ako:
horúčka,
kašeľ,
dýchacie ťažkosti a
celková slabosť.
Aj keď sa bežná domácnosť nemusí pri pravidelnom používaní bojlera s objemom do 400 litrov tejto baktérie obávať, odporúčame pravidelné prehriatie bojlera nad 60 °C, aby ste predišli jej rozmnožovaniu.
Toto odporúčanie je vhodné najmä pri dlhšej absencii ohrevu napr. z dôvodu dovolenky.